open-index/open-wikipedia-markdown huggingface dataset:
யோகன் கிரையொஃப்

**யோகன் கிரையொஃப்** (**Johan Cruyff**;  (பிறப்பு: ஏப்ரல் 25, 1947, ஆம்ஸ்டர்டம், இறப்பு: 24, மார்ச் 2016), முன்னாள் டச்சு கால்பந்து வீரராவார்.  சில காலம் முன்பு வரை, காத்தலோனியா தேசிய காற்பந்து அணியின் மேலாளராக இருந்தவர் ஆவார்.  இவர் மூன்று முறை பாலோன் தி'ஓர் (1956-2009) விருது (1971, 1973 மற்றும் 1974 ஆண்டுகளில்) வென்றிருக்கிறார்; மிச்செல் பிளாட்டினி, மார்க்கோ வான் பாஸ்டன் மற்றும் லியோனல் மெஸ்ஸி ஆகியோருடன் பாலோன் தி'ஓர் விருதை அதிகமுறை வென்றவராக திகழ்ந்தார் (2012-இல் நான்காவது முறையாக பாலோன் தி'ஓர் விருதை வென்று புதிய சாதனை படைத்தார்).

காற்பந்தாட்டத்தை விளையாடும் முறைகளில் ஒன்றான முழுமையான காற்பந்து விளையாட்டு முறையின் மிகச்சிறந்த உதாரணமாக இவர் திகழ்கிறார்.   *முழுமையான காற்பந்து* விளையாட்டு முறை ரைனசு மிச்செல்சு என்பவரால் வளர்த்தெடுக்கப்பட்ட ஒன்றாகும்.  யோகன் கிரையொஃப், வரலாற்றின் மிகச்சிறந்த கால்பந்து வீரர்களில் ஒருவராக மதிக்கப்படுகிறார்; வரலாற்றின் மிகச்சிறந்த உலகக்கோப்பை காற்பந்து அணியின் வீரராகவும் தேர்ந்தெடுக்கப்பட்டிருக்கிறார்.  நெதர்லாந்து தேசிய காற்பந்து அணியின் தலைவராக இருந்து 1974 உலகக்கோப்பை காற்பந்துப் போட்டியின் இறுதிப்போட்டிக்கு இட்டுச்சென்றார்; அப்போட்டித் தொடரின் மிகச்சிறந்த ஆட்டக்காரர் விருதையும் இவர் வென்றார்.

கழகக் காற்பந்து வாழ்க்கையில், இவர் டச்சு கால்பந்துக் கழகமான அயாக்சில் தொடங்கினார்.  அங்கு, எட்டு எரெடிவிசி வாகையர் பட்டங்களையும் மூன்று ஐரோப்பியக் கோப்பைகளையும் வென்றார்.  1973-இல் பார்செலோனாவில் இணைந்தார்.  முதல் பருவத்திலேயே லா லீகா வாகையர் பட்டத்தையும், ஐரோப்பாவின் சிறந்த வீரர் விருதை வென்றார்.

1984-ஆம் ஆண்டில் விளையாடுவதிலிருந்து ஓய்வு பெற்ற பிறகு, அயாக்சு மற்றும் பார்சிலோனாவின் மேலாளராக மிகப்பெரும் வெற்றிகளைக் கண்டிருக்கிறார்; மேலும், அவ்விரு கால்பந்துக் கழகங்களுக்கும் மிக முக்கியமான வழிகாட்டியாகவும் திகழ்கிறார்.

1999-ஆம் ஆண்டில் பன்னாட்டு கால்பந்து வரலாறு மற்றும் புள்ளிவிவரக் கூட்டமைப்பின் ஓட்டெடுப்பில் கடந்த நூற்றாண்டின் மிகச்சிறந்த ஐரோப்பிய காற்பந்தாட்ட வீரராகத் தேர்ந்தெடுக்கப்பட்டார்; அதே ஓட்டெடுப்பில், ஃபிஃபா நூற்றாண்டின் சிறந்த வீரர் பட்டியலில் பெலேவுக்கு அடுத்தபடியாக இரண்டாம் இடத்தைப் பிடித்தார்.  பிரான்சு காற்பந்துப் பத்திரிகையால் நடத்தப்பட்ட முன்னாள் பாலோன் தி'ஓர் வெற்றியாளர்களின் நூற்றாண்டின் சிறந்த வீரருக்கான ஓட்டெடுப்பில் மூன்றாம் இடத்தைப் பிடித்தார்.   உலகக்கோப்பை வரலாற்றில் ஃபிஃபா கனவு அணியின் அங்கத்தவராகவும் தேர்ந்தெடுக்கப்பட்டிருக்கிறார்; 2004-ஆம் ஆண்டில் ஃபிஃபா-வின் 100 ஆண்டுக் கொண்டாட்டத்தின் போது வாழும் 125 மிகச்சிறந்த காற்பந்து வீரர்களில் ஒருவராகத் தேர்ந்தெடுக்கப்பட்டார்.

## குறிப்புதவிகள்

## வெளியிணைப்புகள்
*The World of Johan Cruyff – Explore the World of Johan Cruyff.
*Biography of Johan Cruyff – UEFA.com
*Johan Cruyff's NASL stats – nasljerseys.com
*Johan Cruyff player stats – BDFutbol.com
*Johan Cruyff manager stats – BDFutbol.com
*International Football Hall of Fame: Johan Cruyff – ifhof.com
*Profile of Johan Cruyff – Ajax.nl 
*Johan Cruyff Player profile  – FCBarcelona.com
*Johan Cruyff Manager profile  – FCBarcelona.com
*

பகுப்பு:காற்பந்தாட்ட மேலாளர்கள்
பகுப்பு:1947 பிறப்புகள்
பகுப்பு:2016 இறப்புகள்
கூடுதல் நேரம் (விளையாட்டு)

**கூடுதல் நேரம் ** (*Overtime*, *extra time*) அல்லது **மிகை நேரம்** என்பது ஓர் ஆட்டத்தை சமனாக அறிவிப்பதைத் தவிர்த்து முடிவொன்றை எட்ட விளையாட்டு விதிகளுக்குட்பட்டு ஆட்டம் தொடர கூடுதல் நேரம் தருவதாகும். பெரும்பாலான விளையாட்டுக்களில் ஒரு ஆட்டத்தில் தெளிவான வெற்றியாளர் யார் எனத் தெரிவது தேவையானபோதே இத்தகைய கூடுதல் நேரம் வழங்கப்படுகிறது. காட்டாக, ஓர் அணியோ அல்லது ஒரு விளையாட்டாளரோ மட்டும்தான் அடுத்தசுற்றுக்குச் செல்ல இயலும் என்னும் ஒற்றை வெளியேற்றப் போட்டிகளில் இவ்வாறு கூடுதல் நேரம் வழங்கப்படுகிறது. குறிப்பாக சமனாகும் ஆட்டங்களை விரும்பாத வட அமெரிக்காவில் அனைத்து ஆட்டங்களிலுமே ஏதேனும் ஒரு வகையான கூடுதல் நேரம் வழங்கப்படுகிறது. 

கூடுதல் நேரம் வழங்குவது குறித்த விதிமுறைகள் விளையாட்டையும் சில நேரங்களில் போட்டியையும் பொறுத்து மாறுபடுகின்றன. சில விளையாட்டுக்களில் குறிப்பிட்ட நேரம் ஒதுக்கப்படாது எந்த அணி அல்லது விளையாட்டாளர் முதலில் புள்ளிகள் பெறுகிறாரோ அந்த அணி (அ)அவரே வெற்றியாளராக அறிவிக்கப்படுகிறார். இது "உடனடி மரணம்" எனப்படுகிறது.  மற்றவற்றில் குறிப்பிட்ட நேரம் முடியும் வரை ஆட்டம் விளையாடப்பட்டு பின்னரே முடிவு அறிவிக்கப்படுகிறது. இந்தக் கூடுதல் நேரத்திலும் ஆட்டம் சமனாக இருந்தால், ஆட்ட/போட்டி விதிகளுக்கேற்ப, ஆட்டம் சமனாக முடிவுறலாம்; மேலும் கூடுதல் நேரங்கள் வழங்கப்படலாம்; அல்லது மாற்று சமன்நீக்கி மோதல் போன்ற சமன்நீக்கி செயல்முறைகள் பயன்படுத்தப்படலாம்.  

ஆங்கில வழக்கில் வட அமெரிக்காவில் "ஓவர்டைம்" என்றும் மற்ற கண்டங்களில் "எக்சுட்ரா டைம்" என்றும் பரவலாக பயன்படுத்தப்படுகிறது.

காற்பந்தாட்டத்தில் பிபா நடத்தும் போட்டிகளில் ஆட்டமிழக்கும் நிலை ஆட்டங்களில் கூடுதல் நேரம் 2x15 நிமிடங்களாக 30 நிமிடங்கள் வழங்கப்படுகின்றன. காட்டாக, 2014இல் பிரேசிலில் நடந்த உலகக்கோப்பை காற்பந்தாட்டத்தில் சூலை 1, 2014 அன்று நடந்த ஆட்டமிழக்கும் நிலை பெல்சியம் மற்றும் ஐக்கிய அமெரிக்காவிற்கு இடையேயான ஆட்டத்தில் வழமையான நேரத்தில் இரு அணிகளும் கோல்கள் எதுவும் இடாதநிலையில் வழங்கப்பட்ட கூடுதல் நேரத்தில் பெல்ஜியம் அணி 2-1 கணக்கில் அமெரிக்காவை வென்றது. 

## தொகுப்பு
வேறாகக் குறிப்பிடாவிடின் நேர அளவு நிமிடங்களில் தரப்பட்டுள்ளன.

## மேற்சான்றுகள்

பகுப்பு:விளையாட்டுக் கலைச்சொற்கள்
சௌராட்டிரம் (இராகம்)

**சௌராஷ்டிர இராகம்** 17வது மேளகர்த்தா இராகமாகிய சூர்யகாந்தத்தின் ஜன்ய இராகம் ஆகும். பண்டைய தமிழிசைப் பண்களில் **வியாழக்குறிஞ்சி** என்னும் பெயருடன் அழைக்கப்படுகிறது. பக்தி சுவை மிக்க சுபகரமான இராகமானதால் இதை எப்போதும் பாடலாம்.

## இலக்கணம்

இந்த இராகத்தில் ஷட்ஜம், சுத்த  ரிஷபம் (ரி1), அந்தர காந்தாரம் (க3) சுத்த மத்திமம் (ம1), பஞ்சமம், சதுஸ்ருதி தைவதம் (த2), கைசிகி நிஷாதம் (நி2), காகலி நிஷாதம் (நி3) ஆகிய சுரங்கள் வருகின்றன.

## இதர அம்சங்கள்
*இது ஒரு சம்பூர்ண  இராகம். வக்ர  இராகம்.
*அவரோகணத்தில் மத்யமம் ச நி தா பமகம  என்று  வக்ரமாக இடம்பெறுகிறது .ஆதலால் இது ஒரு வக்ர  இராகம் ஆகும்.
*அந்நிய சுரமான  கைசிகி நிஷாதம் ‘ப த நி த பா ’ என்னும் பிரயோகத்தில் வருகிறது 
*இந்த இராகத்தை கச்சேரி, பஜனை, காலஷேபம், நாடகம் முதலிய நிகழ்ச்சிகளின் தொடக்கத்திலும் முடிவிலும்  பாடும்  வழக்கம் தொன்று தொட்டு இருந்து வருகின்றது

## உருப்படிகள்
### தேவாரம்
*பந்தத்தால் திருஞானசம்பந்தர் ஆதி தாளம்

### கிருதி
*ஸ்ரீ கணபதினி  தியாகராஜர், ஆதி தாளம்
*அல்ல கல்லோல தியாகராஜர், ஆதி தாளம் 
*ஏமனி நேரநம்மு  தியாகராஜர், சாபு தாளம்
*ஏநோமு தெலியக  தியாகராஜர், சாபு தாளம்
*கும கும குமயணி  தியாகராஜர், மிஸ்ரசாபு தாளம்
*எந்நாடோ ரக்ஷிம்சுடே தியாகராஜர், ஆதி தாளம்
*பாஹி ராம ஹரே  தியாகராஜர், ரூபக தாளம்
*ராம ராம கோவிந்தா  தியாகராஜர், ஆதி தாளம்
*கால சம்ஹார கருணாகர  தியாகராஜர், ஆதி தாளம்
*சூர்ய மூர்த்தே முத்துஸ்வாமி தீட்சிதர்  துருவ தாளம்
*நின்னு ஜூசி பட்டணம் சுப்பிரமணிய ஐயர் ஆதி தாளம்
*எங்கே தேடி கோபால கிருஷ்ண பாரதியார் ஆதி தாளம்
*விநாயகா சரணம் அருணாசலக் கவிராயர்  ஆதி தாளம்
*சரணம் சரணம் அருணாசலக் கவிராயர் சாபு  தாளம்
*என் செய்வோமென நகரம் முத்துசாமிக் கவிராயர்  ஆதி தாளம்
*அருள்கின்றதெப்பொழுது இலட்சுமணப் பிள்ளை  ஆதி தாளம்
*மங்களமே சுப மங்களமே  பெரியசாமித்தூரன் , ஆதி தாளம்
*சகல கலாநாயிகே   பெரியசாமித்தூரன் , ஆதி தாளம்
*மந்திர வடிவனோ   பெரியசாமித்தூரன் , ஆதி தாளம்
*வலசி வச்சியுன்னா   பொன்னய்யாப்பிள்ளை , அட  தாளம்
*ரங்கநாதுடே ,பொன்னய்யாப் பிள்ளை , ஆதி தாளம்
*கேசவ மாதவ கோவிந்தா   ,புரந்தரதாசர் , ஆதி தாளம்
*அம்ம நிம்ம மங்கள புரந்தரதாசர் , ஆதி தாளம்
*பஞ்சவர்ணக்கிளி   வேதநாயகம் பிள்ளை   அட தாளம்
*இந்த வழக்கு வேதநாயகம்பிள்ளை  ஆதி தாளம்
*இந்த மனம் வேதநாயகம் பிள்ளை  ஆதி தாளம்
*தினமும் நினை மனமே நீலகண்ட சிவன்  ,  மிஸ்ர சாபு தாளம்
*மங்களமே சுப மங்களமே  பெரியசாமித்தூரன் , ஆதி தாளம்

### பதம்
*இகநின்னு நம்ம ராத க்ஷேத்ரக்ஞர் த்ரிபுட தாளம்
*பரமகுல ஹ்ருதயம் ஸ்வாதித்திருநாள் ரூபக தாளம் 
*சுமுகி சுகமொடே ஸ்வாதித்திருநாள் ஆதி தாளம்

## மேற்கோள்கள்

பகுப்பு:சூர்யகாந்தத்தின் ஜன்னிய இராகங்கள்
மிச்செல் பிளாட்டினி

**மிசேல் பிரான்சுவா பிளாட்டினி** (*Michel François Platini*, பிறப்பு: சூன் 21, 1955), பிரெஞ்சு நாட்டைச் சேர்ந்த முன்னாள் காற்பந்து வீரர் மற்றும் மேலாளர் ஆவார். 2007-ஆம் ஆண்டிலிருந்து ஐரோப்பிய கால்பந்து சங்கங்களின் ஒன்றியத்தின் தலைவராக இருக்கிறார். வரலாற்றின் மிகச்சிறந்த காற்பந்து வீரர்களில் ஒருவராகக் கருதப்படும் இவர் ஃபிஃபா நூற்றாண்டின் சிறந்த வீரர் ஓட்டெடுப்பில் *தனிச் சிறப்புச் சான்றாளர் குழுவின் ஓட்டெடுப்பில்* ஆறாவது நிலையில் தேர்ந்தெடுக்கப்பட்டார்; மேலும், ஃபிஃபா கனவு அணியின் அங்கத்தவராகவும் தேர்ந்தெடுக்கப்பட்டார்.  பாலோன் தி'ஓர் விருதை 1983, 1984 மற்றும் 1985 ஆகிய ஆண்டுகளில் தொடர்ச்சியாக மூன்று முறை வென்றார்; அதிகபட்ச பாலோன் தி'ஓர் விருது பெற்ற சாதனையாக யோகன் கிரையொஃப், மார்க்கோ வான் பாஸ்டன் மற்றும் லியோனல் மெஸ்ஸி ஆகியோருடன் மூன்றுமுறை வென்றிருக்கிறார்.  (2012-ஆம் ஆண்டில் லியோனல் மெஸ்ஸி நான்காவது முறையாக இவ்விருதை வென்று புதிய சாதனை படைத்தார்).  2004-ஆம் ஆண்டில் ஃபிஃபா நூற்றாண்டுக் கொண்டாட்டத்தின் போது பெலே அவர்களால் வாழ்ந்துகொண்டிருக்கும் மிகச்சிறந்த 125 காற்பந்து வீரர்களில் ஒருவராகத் தேர்ந்தெடுக்கப்பட்டார்.

## குறிப்புதவிகள்

## வெளியிணைப்புகள்
*FIFA "Classic Players" biography  – fifaworldcup.yahoo.com, பன்னாட்டுக் காற்பந்துச் சங்கங்களின் கூட்டமைப்பு – Retrieved November 2006.
*Sports-Reference.com profile. 
*Michel Platini – Goals in International Matches – www.rsssf.com – by José Luis Pierrend, RSSSF.
*  "Fiche de Michel Platini" – career summary – www.lequipe.fr – *[[L'Equipe]]* newspaper, 2006.

பகுப்பு:1955 பிறப்புகள்
பகுப்பு:பிரான்சியக் கால்பந்தாட்ட வீரர்கள்
பகுப்பு:வாழும் மக்கள்
சமன்நீக்கி மோதல்

காற்பந்தாட்டத்தில் **சமன்நீக்கி மோதல்** (Penalty shootout) ஒரே எண்ணிக்கையிலான கோல்களை அடித்திருக்கும் இரு அணிகளுக்கிடையே வெற்றியாளரைத் தெரிவுசெய்ய பயன்படுத்தப்படும் முறையாகும்.

ஒரு காற்பந்தாட்டம் 90 நிமிடங்கள் நடந்த பின்னர் இரு அணிகளும் சமனாக இருந்தால் மேலும் 30 நிமிடங்கள் கூடுதல் நேரம் வழங்கப்படும். இந்த கூடுதல் நேரத்திற்குப் பின்னரும் ஆட்டம் சமனாக இருந்தால், சமன்நீக்கி மோதல் செயற்படுத்தப்படும். பொதுவாக ஒவ்வொரு அணிக்கும் ஐந்து தண்ட உதைகள்  வழங்கப்படும். எந்த அணி இவற்றில் கூடுதலாக இலக்கை அடிக்கிறார்களோ அவர்களே வெற்றி பெற்றவர்களாவர். இந்த ஐந்திலும் இரு அணிகளும் சமனாக இருப்பின், ஒவ்வொரு அணியும் மாற்றி மாற்றி தண்ட உதையை எடுத்துக் கொள்ளும். யார் முதலில் முன்னணி நிலை எய்துகிறார்களோ அவர்களே வெற்றி பெற்றவராவர்.

சமன்நீக்கி மோதல்கள் பொதுவாக கோப்பை போட்டிகளில் தான் செயற்படுத்தப்படுகின்றன. கூட்டிணைவு போட்டிகளில் சமனாக முடியும் ஆட்டங்களில் இரு அணிக்கும் தலா ஒரு புள்ளி வழங்கப்படுகிறது. கோப்பைப் போட்டிகளில் அடுத்த சுற்றுக்குச் செல்லும் வெற்றியாளரை தெரிவு செய்ய வேண்டியுள்ளது.

பல புகழ்பெற்ற இறுதியாட்டங்கள் சமன்நீக்கி மோதல் மூலம் தீர்மானிக்கப்பட்டிருக்கின்றன. 2006 உலகக்கோப்பை இறுதி, 2005 யூஈஎஃப்ஏ வாகையர் கூட்டிணைவு இறுதி மற்றும் 1994 உலகக்கோப்பை இறுதி அவற்றில் சிலவாம்.

## உசாத்துணை
ஃபிஃபா ஆட்டச் சட்டங்கள் 

பகுப்பு:காற்பந்தாட்டம்
கல்யாணசுந்தரம்

**கல்யாணசுந்தரம்** என்ற தலைப்பில் உள்ள கட்டுரைகள்:

* பட்டுக்கோட்டை கல்யாணசுந்தரம்  
* கு. கல்யாணசுந்தரம் 
* மா. கல்யாணசுந்தரம் 
* பாலம் கல்யாணசுந்தரம்
* திரு. வி. கலியாணசுந்தரனார்
* ச. கல்யாணசுந்தரம் 
* மீ. கல்யாணசுந்தரம் 
* பா. கல்யாணசுந்தரம் 
----
இசுக்கொட்லாந்து கால்பந்துச் சங்கம்

**இசுக்கொட்லாந்து கால்பந்துச் சங்கம்** (**Scottish Football Association**), இசுக்கொட்லாந்து நாட்டின் காற்பந்தாட்ட மேலாண்மை அமைப்பாகும்.  இது *எஸ்எஃப்ஏ* (SFA) அல்லது *இசுக்கொட்லாந்து எஃப்ஏ* (The Scottish FA) என்றும் அழைக்கப்படும்.  இசுக்கொட்லாந்தின் கால்பந்து நிர்வாகம் மற்றும் அதன் மேம்பாடு ஆகியவற்றை இச்சங்கம் நிர்வகிக்கிறது.  இசுக்கொட்லாந்தின் கால்பந்துக் கழகங்கள், பிராந்திய கால்பந்துச் சங்கங்கள் இதன் உறுப்பினர்களாகும்.  இச்சங்கம் 1873-ஆம் ஆண்டில் தொடங்கப்பட்டது; இதன்மூலம், உலகிலேயே இரண்டாவது மிகப் பழமையான கால்பந்துச் சங்கம் என்ற பெருமைக்கு உரித்தாகிறது.

உலகளவில் கால்பந்து விதிமுறைகளை அமைக்கும் பன்னாட்டுக் கால்பந்துச் சங்க வாரியத்தின் உறுப்பினராக இசுக்கொட்லாந்து கால்பந்துச் சங்கம் உள்ளது.  யூஈஎஃப்ஏ-வின் தோற்றுவாய் உறுப்பினரான இச்சங்கம் ஃபிஃபா-வின் உறுப்பினராகவும் உள்ளது.  *இசுக்கொட்லாந்து கால்பந்து அருங்காட்சியகம்* அமைந்திருக்கும் கிளாஸ்கோ நகரிலேதான், இக்கால்பந்துச் சங்கத்தின் தலைமையகம் உள்ளது.

இசுக்கொட்லாந்து தேசிய காற்பந்து அணியைத் தேர்ந்தெடுத்து நிர்வகிப்பது மற்றும் இசுக்கொட்லாந்துக் கோப்பையை நடத்துவது ஆகியவை இச்சங்கத்தின் முக்கிய பொறுப்புகளாகும்.

## குறிப்புதவிகள்

## வெளியிணைப்புகள்
* Scottish Football Association 
* Scottish Football Museum
* Scotland  at FIFA site
* Scotland at UEFA site

பகுப்பு:கால்பந்தாட்ட அமைப்புகள்
வேல்சு கால்பந்துச் சங்கம்

**வேல்சு கால்பந்துச் சங்கம்** (**Football Association of Wales**, , எஃப்ஏடபிள்யூ (FAW)), வேல்ஸ் நாட்டில் காற்பந்தாட்டத்தை நிர்வகிக்கும் மேலாண்மை அமைப்பாகும்.  இச்சங்கம் ஐரோப்பிய கால்பந்து சங்கங்களின் ஒன்றியம், பன்னாட்டுக் கால்பந்து சங்கங்களின் கூட்டமைப்பு மற்றும் பன்னாட்டுக் கால்பந்துச் சங்க வாரியம் ஆகியவற்றில் உறுப்பினராக உள்ளது.

1876-ஆம் ஆண்டில் தோற்றுவிக்கப்பட்ட இச்சங்கம், உலகிலேயே மூன்றாவது மிகப் பழைய கால்பந்துச் சங்கம் ஆகும்.  உலகளவில் காற்பந்தாட்ட விதிமுறைகளை நிர்ணயிக்கும் பன்னாட்டுக் கால்பந்துச் சங்க வாரிய உறுப்பினராக இருக்கும் நான்கு தேசிய கால்பந்துச் சங்கங்களில் ஒன்றாகும்; மற்றவை, (இங்கிலாந்து) கால்பந்துச் சங்கம், இசுக்கொட்லாந்து கால்பந்துச் சங்கம், அயர்லாந்து கால்பந்துச் சங்கம் மற்றும் ஃபிஃபா.  இந்த நான்கு நாடுகளும் ஐக்கிய இராச்சியத்தின் உறுப்பு நாடுகளாகும்.

வேல்சு தேசிய காற்பந்து அணியைத் தேர்ந்தெடுத்து நிர்வகிப்பது இச்சங்கத்தின் முக்கியப் பணிகளில் ஒன்றாகும்.

## குறிப்புதவிகள்

## வெளியிணைப்புகள்
* Official website
*  Wales  at FIFA site
* Wales at UEFA site
* A Bibliography of Association Football in Wales 

பகுப்பு:கால்பந்தாட்ட அமைப்புகள்
பகுப்பு:வேல்சில் விளையாட்டு
அயர்லாந்து கால்பந்துச் சங்கம்

**அயர்லாந்து கால்பந்துச் சங்கம்** (**Irish Football Association**, IFA), வடக்கு அயர்லாந்தின் சங்கக் கால்பந்து நிர்வாக அமைப்பாகும்; வழமையாக அயர்லாந்து தீவு முழுமைக்குமான கால்பந்து நிர்வாக அமைப்பு இதுவாகும்.  1921 வரை (அல்லது 1950 வரை - எடுத்துக்கொள்ளப்படும் கால்பந்துப் போட்டியைப் பொறுத்து) அயர்லாந்து தேசிய காற்பந்து அணியை தேர்ந்தெடுத்து நிர்வகித்தது இச்சங்கமேயாகும்; அதன்பிறகு, வடக்கு அயர்லாந்து தேசிய காற்பந்து அணியை தேர்ந்தெடுத்து நிர்வகிக்கும் பொறுப்பு இதன் பணியாகவுள்ளது.  

பன்னாட்டுக் கால்பந்துச் சங்க வாரியத்தின் உறுப்புச் சங்கமான அயர்லாந்து கால்பந்துச் சங்கம், ஃபிஃபா மற்றும் யூஈஎஃப்ஏ ஆகியவற்றின் உறுப்பினராகவும் உள்ளது.

இதனை, அயர்லாந்துக் குடியரசு கால்பந்துச் சங்கத்துடன் (Football Association of Ireland) குழப்பிக்கொள்ளக்கூடாது.

## குறிப்புதவிகள்

## வெளியிணைப்புகள்
*Official Irish FA Website
*Official Irish FA Youtube Channel
*Official Irish FA Bebo page
*Northern Ireland Women's Football Association
* Northern Ireland  at FIFA site
* Northern Ireland at UEFA site

பகுப்பு:கால்பந்தாட்ட அமைப்புகள்
பகுப்பு:வட அயர்லாந்தில் விளையாட்டு
லிவிங்ஸ்டன் (நடிகர்)

**லிவிங்ஸ்ட்ன்** (பிறப்பு: 22 ஆகத்து 1958) தமிழகத் திரைப்படத்துறை நடிகராவார். இவர் திரைக்கதை எழுத்தாளராகவும் பணியாற்றியுள்ளார். திரைப்படங்களுக்காக ராஜன் என்ற பெயரினை தொடக்க காலத்தில் பயன்படுத்தினார்.

1988 இல் பூந்தோட்ட காவல்காரன் திரைப்படத்தில் முதன்முதலாக நடித்தார். 1996 இல் சுந்தரப் புருசன் திரைப்படத்தில் முக்கியக் கதாபாத்திரத்தில் நடித்திருந்தார்.

## பங்காற்றிய திரைப்படங்கள்
### திரைக்கதை ஆசிரியராக

### நடிகராக

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:திரைக்கதை ஆசிரியர்கள்
கொஞ்சம் இஸ்டம் கொஞ்சம் கஸ்டம்

**
**கொஞ்சம் இஸ்டம் கொஞ்சம் கஸ்டம்''' 2009 தெலுங்குத் திரைப்படமாகும். இதனை கிசோர் குமார் இயக்கியிருந்தார். இத்திரைப்படத்தில் சித்தார்த், தமன்னா,  பிரகாஷ் ராஜ், ரம்யா கிருஷ்ணன், பிரம்மானந்தம் ஆகியோர் முக்கியக் கதாபாத்திரத்தில் நடித்திருந்தனர். சங்கர்-எக்சான்-லாய் மூவரின் ஒலிப்பதிவுடன் மணி சர்மா இசையமைப்பில் இப்படம் உருவானது.

## நடிகர்கள்

* சித்தார்த் - சித்தார்த் (சித்து)
* தமன்னா - கீதா
* பிரகாஷ் ராஜ் 
* ரம்யா கிருஷ்ணன் 
* பிரம்மானந்தம்
* நாசர் (நடிகர்) 
* வேணு மாதவ்
* கருணா
* ஹேமா
* சாம்ராட்
* சுதா
* சுரேகா வாணி
* ராஜூ சுந்தரம் - கௌரவத் தோற்றம்

## மேற்கோள்கள்

## வெளி இணைப்புகள்
* 

பகுப்பு:2009 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தெலுங்குத் திரைப்படங்கள்
கால்பந்தாட்ட ஆடுகளம்

**கால்பந்தாட்ட ஆடுகளம்** (அல்லது  **கால்பந்து மைதானம்** அல்லது **சாக்கர் களம்**) கால்பந்தாட்டம் விளையாடுவதற்கான புற்றரையாலான பரப்பு ஆகும். இதன் அளவுகளும்  குறியிடுதல்களும் கால்பந்தாட்டச் சட்டங்களின் முதல் சட்டத்தால் வரையறுக்கப்படுகின்றன.

ஆடுகளத்தில் இடப்படும் அனைத்துக் கோடுகளும் அவை வரையறுக்கும் பகுதியின் அங்கமாகின்றன. காட்டாக, எல்லைக்கோட்டின் மீதுள்ள பந்து ஆட்டத்தில் உள்ளதாகக் கருதப்படும். அதேபோல கோல் பரப்பிற்கான கோட்டிற்கு மேலுள்ள  பந்து கோல் பரப்பில் உள்ளது. 16.5 மீட்டர் (18 கஜம்) தொலைவிலுள்ள கோட்டின் மீது இழைக்கப்படும் விதிமீறல் தண்டப் பரப்பில் நிகழ்ந்த விதிமீறலாகக் கருதப்படும். பந்து எல்லைக் கோட்டை முழுவதுமாக கடந்து சென்றாலே ஆடுகைக்கு புறத்த பந்தாக கருதப்படும். கோல் கம்பங்களுக்கிடையே கோல் கோட்டை முழுவதுமாக கடந்த பந்தே இலக்கை எட்டியதாகக் கொள்ளப்படும்.  பந்தின் எந்தப் பகுதியாவது கோட்டின் மீதிருந்தால் பந்து ஆட்டதில் உள்ளதாகவே கொள்ளப்படும். 

இவ்விளையாட்டு இங்கிலாந்தில் தோன்றியமையாலும் ஐஎஃப்ஏபியில் பிரித்தானிய கால்பந்துச் சங்கங்களின்  முதன்மைப்படுத்தலாலும் ஆடுகளத்தின் அளவுகள்   இம்பீரியல் அலகுகளில் உள்ளன. தற்போதையச் சட்டங்கள் இவற்றை  மெட்ரிக் இணைமாற்றாகவும் தரப்படுகின்றன.
## மேற்சான்றுகள்

பகுப்பு:காற்பந்தாட்டம்
வினு மோகன்

**வினு மோகன்** இந்தியத் திரைப்பட நடிகராவார். இவர் மலையாளத் திரைப்படங்களில் அதிகம்  நடித்துள்ளார். வினு மோகன் மோகன் மற்றும் சோபனா மோகன் ஆகியோருக்கு பிறந்தவர், கொட்டாரக்கர ஸ்ரீதரன் நாயரின் பேரனாவார்.

## ஆதாரங்களும் மேற்கோள்களும்

## வெளி இணைப்புகள்
* 
* http://popcorn.oneஇந்தியா.in/artist-திரைப்படம்ography/3916/1/vinu-mohan.html
* http://www.cinecurry.com/celebzone/malayalam/vinumohan
* https://www.facebook.com/Mr.Vinumohan

பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:1985 பிறப்புகள்
சுரேஷ் கிருஷ்ணா (இயக்குநர்)

**சுரேஷ் கிருஷ்ணா** (*Suresh Krissna*) இந்தியத் திரைப்பட இயக்குனராவார். இவர் மலையாளம், தெலுங்கு, கன்னடம் மற்றும் இந்தி திரைப்படங்களை இயக்கியுள்ளார். சத்யா என்ற தமிழ்த் திரைப்படத்தின் மூலம் பிரபலமானார். இவர் ரஜினிகாந்த் நடித்த அண்ணாமலை, வீரா, பாட்ஷா, பாபா ஆகியவற்றை இயக்கியுள்ளார்.மோகன்லால், விஷ்ணுவர்தன், சிரஞ்சீவி, சல்மான் கான், வெங்கடேஷ் மற்றும் உபேந்திரா போன்ற நடிகர்களின் படங்களை இயக்கியுள்ளார்.

கே. பாலச்சந்தர் அவரிடம் இந்தி மொழியில் நடிகர் கமல்ஹாசன் நாயகனாக நடித்த ஏக் தூஜே கே லியே, *ஜரா சி ஜிந்தகி* போன்ற படங்களில் உதவி இயக்குநராக பணிபுரிந்துள்ளார். 1988 ஆம் ஆண்டில் கமல்ஹாசன் சொந்தமாக தயாரித்த சத்யா எனும் படத்தில் இயக்குநராக அறிமுகப்படுத்தினார். மீண்டும் தெலுங்கு மொழியில் *இந்திருடு சந்திருடு* எனும் படத்தை இயக்க வாய்ப்பு வழங்கினார். இந்தத் திரைப்படம் மூலம் தெலுங்கில் அறிமுகமானார். பின்னாளில் தமிழ் மற்றும் தெலுங்கு இரண்டு மொழிகளிலும் பெரும் இயக்குநராக உருவாகினார்.

## இயக்கிய படங்கள்
* சத்யா
* இந்திருடு சந்திருடு (தெலுங்கு) 
* ராஜா கைய வெச்சா 
* அண்ணாமலை 
* ரோஜாவை கிள்ளாதே 
* வீரா 
* பாட்ஷா 
* ஆளவந்தான் 
* பாபா

## மேற்கோள்கள்

## வெளி இணைப்புகள்
* 
* 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
பகுப்பு:நந்தி விருதினை வென்றவர்கள்
ஆத்ம ஞானம்

**ஆத்ம ஞானம்** என்பது எது இந்த உலகத்திற்கு காரணமாக இருக்கிறதோ; எதனால் இந்த உலகம் பிரகாசிக்கிறதோ; அந்த பிரம்ம வடிவாகவே உலகம் உள்ளதோ; இப்பிரபஞ்சம், பிரம்மத்திலிருந்து வேறானதல்ல -  என்ற முடிவு பல்வேறு சாத்திரங்களால் நிலை நிறுத்தப்படுகிறது. அதைப் பற்றி அறிவதே ஆத்ம ஞானம் ஆகும். இந்த ஆத்ம ஞானத்தை அறிந்தவரை ஆத்ம ஞானி என்பர்.

தங்கத்தால் வளையல், கடுக்கன், மோதிரம் போன்ற நகைகள் செய்யப்படுகின்றன. ஆபரணமாக ஆவதற்கு முன்னும்,  அவை உருக்கப்பட்டு ஆபரணத்தின் தன்மையை இழந்துவிட்ட போதும், தங்கம்தான், இடைப்பட்ட காலத்தில், பெயரும், உருவமும் பலவாக கூறப்படுகிறது. அது போல, உலகத் தொடக்கம் - நடு - முடிவு எல்லாம் இறைவனே.

வேதாந்த சாத்திரங்களை மரபு வழியாக வந்த குருவின் வழியாக  கேட்பது சிரவணம், கேட்டதில் சந்தேகங்களை நீக்கிக்கொள்ளுதல் மனனம், (கேட்டதை மனதில் அசைபோடுதல்), (நிதித்யாசனம்),  வேதம், குரு, சாத்திரங்கள், யுக்தி, அனுபவம் முதலிய சாதனங்கள் வழியாக மட்டுமே ஆத்ம ஞானம் எனும் பிரம்ம ஞானத்தை அறிந்து கொள்ளமுடியும். ஆத்ம ஞானம் பெற்ற குருவின் மூலம் ஆத்மாவை விசாரணை  செய்து பழகி, உடல் போன்ற அனாத்மா, ஆத்மாவிற்கு புறம்பாக பொருட்களைப் பற்றிய சந்தேகங்களை நீக்கிவிட வேண்டும். பின்னர் ஆனந்தமயமான ஆத்மாவில் மூழ்கி, பொருட்களில் பற்று இல்லாதவனாக ஆகிவிட வேண்டும்.

இது போன்ற அனாத்மா (ஆத்மாவின் எதிர்மறை பொருள்) பொருட்களை எவ்வாறு ஒதுக்குவது எனில், இந்த உடல், உணவின் மாற்று உருவம் என்பதால் அது ஆத்மா இல்லை; புலன்கள், அவைகளின் அதிஷ்டான தேவதைகளான பிராணன், வாயு, நீர், அக்னி, மனம் ஆகிய எதுவும் ஆத்மா அல்ல. ஏன் எனில், இவைகளும் உடலைப் போல உணவின் மூலம் உண்டாகிறது. மனம், புத்தி,  சித்தம்,  அகங்காரம்,  ஆகாயம்,  மண்,  நீர், காற்று, நெருப்பு, சப்தம், சுவை, தொடு உணர்வு,  முதலிய புலனுகர் விஷயங்கள் மற்றும் முக்குணங்களின் சாம்ய அவஸ்தையான பிரகிருதியும் (இயற்கை) ஆத்மா அல்ல. (ஆத்மாவிற்கு புறம்பான இந்த அனாத்மா வஸ்துகளை நேதி - நேதி (இதுவல்ல, இதுவல்ல) என்று ஒதுக்கிவிட்டு,  ஆத்மா ஒன்று மட்டுமே சத்தியம் (உண்மை) என அறிந்து கொள்ள வேண்டும்.

## உசாத் துணை
* ஆத்ம ஞானம்
* http://plato.stanford.edu/entries/self-knowledge/
* http://tamilnanbargal.com/tamil-blogs/%E0%AE%86%E0%AE%A4%E0%AF%8D%E0%AE%AE-%E0%AE%9E%E0%AE%BE%E0%AE%A9%E0%AE%AE%E0%AF%8D-%E0%AE%8E%E0%AE%A9%E0%AF%8D%E0%AE%B1%E0%AE%BE%E0%AE%B2%E0%AF%8D-%E0%AE%8E%E0%AE%A9%E0%AF%8D%E0%AE%A9 

## இதனையும் காண்க
* பிரம்மம்
* ஆத்மா
* ஆத்ம ஞானி

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
பகுப்பு:வேதாந்தம்
கச்சபால ஐயர்

**கச்சபால ஐயர்** என்பவர் காஞ்சிபுரத்தில் வாழ்ந்த தமிழ்ப் புலவர். இவரது ஐந்து பாடல்கள் தனிப்பாடல் திரட்டு நூலில் இடம் பெற்றுள்ளன. விநாயகப் பெருமான்மீது பற்றுக் கொண்டவர். கணாபத்தியம் இவரது வழிபாடு. 18 ஆம் நூற்றாண்டில் வாழ்ந்தவர். தனிப்பாடல் திரட்டு நூலில் இவரது பெயர் *மகாவித்வான்* என்னும் பட்டப்பெயருடன் உள்ளது.

இவரது பாடல்கள் திரிபு அணிச்-சுவை மிக்கனவாகக் காணப்படுகின்றன. பாடல்களில் விருத்தம், கட்டளைக் கலித்துறை ஆகிய பாவினங்கள் காணப்படுகின்றன. இவரது பாடல்கள் திரட்டு நூலில் உள்ளமையாலும், பாடல்கள் கோவை நூல் பாடல் யாப்பமைதியைக் கொண்டிருப்பதாலும் இவரது நூல் **விநாயகர் கோவை** என்பது ஆகலாம்.

## மேற்கோள்
தனிப்பாடல் திரட்டு நூல் பக்கம் 113
## அடிக்குறிப்பு

பகுப்பு:தமிழ்ப் புலவர்கள்
பகுப்பு:18 ஆம் நூற்றாண்டுத் தமிழ் நூல்கள்
ஜிம் விரிச்

**ஜிம் விரிச்** (Jim Weirich) (நவம்பர் 18, 1956 - பிப்ரவரி 19, 2014]) ரூபி நிரலாக்க மொழி சமூகத்தின் ஒரு நிரலாளர், பேச்சாளர், ஆசிரியர் மற்றும் ரூபி நிராலாக்க மொழியின் பங்களிப்பாளராக அறியப்பட்டவராவார். ரேக் (Rake (software)) எனப்படும் ரூபி நிராலாக்க மொழிக்கான கட்டுமானக் கருவியை உருவாக்கியுள்ளார். அவர் அமெரிக்கா, ஆசியா, தென் அமெரிக்கா மற்றும் ஐரோப்பா உள்ளிட்ட உலகம் முழுவதும் ரூபி சமூகத்தில் தீவிரமாக பங்காற்றியுள்ளார்.

## வேலை
விரிச் நியோ சின்சினாட்டி அலுவலகத்தில் வேலை பார்த்து வந்தார், நியோ இன்னோவேஷனின் தலைமை விஞ்ஞானியாக இருந்தார்.

## மேற்கோள்கள்


பகுப்பு:2014 இறப்புகள்
பகுப்பு:கணினியியலாளர்கள்
பகுப்பு:1956 பிறப்புகள்
திரிபணி

**திரிபணி** (திரிபு-அணி) தமிழில் போற்றப்பட்ட அணியிலக்கண வகைகளில் ஒன்று. இது சொல்லணி வகை. இது மடக்கணியிலிருந்து சற்றே வேறுபாடு உடையது. மடக்கணியில் ஒரு பாடல் அடியில் உள்ள சில சீர்கள் அடுத்த அடியில் வரும்போது முன்னதன் எதுகையையும் மோனையையும் அப்படியே கொண்டதாக இருக்கும். திரிபணியில் மோனை மாறி வர எதுகை மட்டும் அப்படியே வரும். 

எடுத்துக்காட்டு

:கந்தித்தாளை யடுத்தணிசங்கினங் கான்றநித்திலக் கச்சிட்டுக் கைகளால்
:பந்தித்தாளை மருட்டு முலைச்சியைப் பாரையா வுன்றன் பாதத்திலே வந்து
:வந்தித்தாளை யினிக்கை விடாமலே மஞ்சமீதில் இருத்தி மகிழ்ச்சியாய்ச் 
:சந்தித்தாளைய மேனினஞ் சித்திர சத்ரமேவும் விநாயக தூதனே, 

## அடிக்குறிப்பு

பகுப்பு:அணி இலக்கணம்
நோஸ்வான்ஸ்டைய்ன் கோட்டைமனை

**நோஸ்வான்ஸ்டைய்ன் கோட்டைமனை** (*Neuschwanstein Castle*, , , ) என்பது செருமனியின் தென்மேற்கு பவேரியாவிலுள்ள கொநோஸ்வாங்கா கிராமத்தில் அமைந்துள்ள பத்தொன்பதாம் நூற்றாண்டு ரோமனெஸ்க் எழுச்சி கட்டிடக்கலை அரண்மனையாகும். இவ்வரண்மனை ஓய்விடமாகவும் ரிச்சார்ட் வாக்னருக்கு அஞ்சலி செலுத்தவும் பவேரியாவின் இரண்டாம் லுட்விக்கினால் பணிக்கப்பட்டது. லுட்விக் தன் சொந்த நிதியில் இதனைக் கட்டினார்.

இதை ஒரு சிறிய குன்று ஒன்றின் மீது கட்ட 1869 இல் அடிக்கல் நாட்டப்பட்டது. சில பகுதிகளின் வேலை பாக்கியிருந்த நிலையிலும் 1884 இல் மன்னர் லுட்விக், நியுஸெவான்ஸ்டெய்ன் கோட்டைமனையில் குடிபுகுந்தார்.
## மேற்கோள்கள்

## வெளி இணைப்புகள்

*Official website.
*Neuschwanstein Pictures : From a visitors perspective.
*Neuschwanstein Castle on Bavarian Palace Department website.
*Floor Plan All floors.
*Webcam.
*Many 360° panoramas, with locations on three floor plans on ZDF site (requires Flash version 9 or higher).
*Several 360° panoramas (requires QuickTime VR).

பகுப்பு:செருமனி
ராஜா கைய வெச்சா

**ராஜா கைய வைச்சா** (*Raja Kaiya Vacha*)  1990  இந்தியத் தமிழ்த் திரைப்படமாகும். இதனை சுரேசு கிருஷ்ணா இயக்கியிருந்தார். பிரபு, கௌதமி ஆகியோர் இத்திரைப்படத்தில் நடித்திருந்தனர். இளையராஜா படத்திற்கு இசைமைத்திருந்தார். மழை வருது பாடல் பாகேசிறீ இராகத்தில் உருவாக்கப்பட்டிருந்தது.

## நடிகர்கள்
* பிரபு - ராஜா
* கௌதமி - விஜயா
* ரேவதி (நடிகை)  - ராதா
* சரத்குமார்
* நாகேஷ்
* சனகராஜ்
* நாசர் (நடிகர்)
* ஆனந்த் ராஜ் (நடிகர்) 
* பூர்ணம் விஸ்வநாதன்
* பொன்னம்பலம் (நடிகர்) 
* சார்லி கௌரவத் தோற்றம்
* கோ. வெங்கடேசுவரன் - கௌரவத் தோற்றம்
* இலட்சுமன் சிவராமகிருஷ்ணன் - கௌரவத் தோற்றம்

## பாடல்கள்
இத்திரைப்படத்திற்கு இளையராஜா இசையமைத்திருந்தார். "மழை வருது" என்ற பாடல் பாகேசிறீ இராகத்தில் அமையப் பெற்றது.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:சார்லி நடித்த திரைப்படங்கள்
1996 கோடைக்கால ஒலிம்பிக் விளையாட்டுப் போட்டிகள்

**1996 ஒலிம்பிக் விளையாட்டு போட்டிகள்** என்பது அமெரிக்காவின் அட்லாண்டா நகரில் 1996 சூலை 19 முதல் ஆகத்து 4 வரை நடந்த கோடைகால ஒலிம்பிக்கை குறிக்கும். அதிகாரபூர்வமாக இப்போட்டி XXVI ஒலிம்பிக் என அழைக்கப்படுகிறது, ஒலிம்பிக்கிற்கு இது நூறாவது ஆண்டு ஆகும். ஒலிம்பிக் ஆணையகத்தில் பதிவு செய்த அனைத்து நாடுகளும் இதில் பங்கேற்றன.197 நாடுகளைச்சேர்ந்த 10,318 வீரர்கள் இதில் பங்கேற்றனர். 1924ம் ஆண்டிலிருந்து கோடைகால ஒலிம்பிக்கும் குளிர்கால ஒலிம்பிக்கும் ஒரே ஆண்டில் நடைபெற்றன, 1986ம் ஆண்டு ஒலிம்பிக் ஆணையகம் இரண்டையையும் 1994ம் ஆண்டிலிருந்து இரு ஆண்டுகள் இடைவெளியில் வெவ்வேறு ஆண்டுகளில் (இரட்டை வருடங்கள்) நடத்த முடிவுசெய்தது. 1996 கோடைகால ஒலிம்பிக் அவ்வாண்டில் குளிர்கால ஒலிம்பிக் இல்லாமல் நடைபெற்ற முதல் கோடைகால ஒலிம்பிக்காகும். குளிர்கால ஒலிம்பிக் 1992 க்கு பிறகு நான்கு ஆண்டுகளுக்கு பதிலாக இரு ஆண்டுகள் இடைவெளியில் 1994ம் ஆண்டு நோர்வே நாட்டில் நடைபெற்றது. அதன் பின் மீண்டும் நான்கு ஆண்டுகள் இடைவெளியில் நடைபெற்றது. அட்லாண்டா நகரில் நடைபெறும் ஒலிம்பிக் அமெரிக்காவில் நடைபெறும் ஐந்தாவது ஒலிம்பிக்கும் மூன்றாவது கோடைகால ஒலிம்பிக்கும் ஆகும்.

thumbnail|அரங்கத்தில் ஒலிம்பிக் கொடி

## போட்டி நடத்தும் நாடு தெரிவு

செப்டம்பர் 18, 1990ம் ஆண்டு டோக்கியோவில் நடந்த ஒலிம்பிக் ஆணையகத்தின் 96வது அமர்வில் அட்லாண்டா 1996ம் ஆண்டு கோடைகால ஒலிம்பிக்கை நடத்த தேர்ந்தெடுக்கப்பட்டது. முதல் ஒலிம்பிக் 1896ம் ஆண்டு ஏதென்சில் நடைபெற்றது. ஒலிம்பிக்கிற்கு இது நூறாவது ஆண்டு ஆகும். எனவே இப்போட்டியை இவ்வாண்டு நடத்த பல நகரங்கள் விரும்பின.

## பதக்கப் பட்டியல்
பங்குகொண்டவைகளில் 79 நாடுகள் பதக்கம் பெற்றன

## கலந்து கொண்ட நாடுகள்

1996 ஒலிம்பிக்கில் 197 நாடுகளும் 10,318 வீரர்களும் பங்கேற்றனர் . இருபத்தி நான்கு நாடுகள் முதல் முறையாக ஒலிம்பிக்கில் பங்கேற்றன, இவற்றில் பதினொன்று நாடுகள் 1992 ஒலிம்பிக்கில் ஐக்கிய அணி மூலம் போட்டியிட்ட முன்னால் சோவியத் ஒன்றித்தை சார்தவை. உருசியா  உருசியப் பேரரசாக இருந்த பொழுது தனி நாடாக இதற்கு முன்னர் 1912ம் ஆண்டு ஒலிம்பிக்கில் போட்டியிட்டு உள்ளது. யுகோசுலேவியா யுகோசுலேவிய கூட்டமைப்பு என்ற பெயரில் தனி நாடாக போட்டியிட்டுள்ளது.

சோவியத் ஒன்றியத்தை சாராத முதல் முறையாக பங்கெடுத்த பதினான்கு நாடுகள்: அசர்பைஜான், புருண்டி, கேப் வர்டி, கொமொரோசு, டொமினிக்கா, கினி-பிசாவு, மாக்கடோனியக் குடியரசு, நவூரு, பாலஸ்தீனம், செயிண்ட் கிட்சும் நெவிசும், செயிண்ட் லூசியா, சாவோ டொமே மற்றும் பிரின்சிப்பி, தஜிகிஸ்தான், துருக்மெனிஸ்தான். 1994ம் ஆண்டு குளிர்கால ஒலிம்பிக்கில் பங்கெடுத்து கோடைகால ஒலிம்பிக்கில் முதல் முறை பங்கெடுத்தவை  ஆர்மீனியா, பெலருஸ், செக் குடியரசு, சியார்சியா (நாடு), கசக்ஸ்தான், கிர்கிசுத்தான், மல்தோவா, சிலோவாக்கியா, உக்ரைன், உசுபெக்கிசுத்தான். செக் குடியரசும் சிலோவாக்கியாவும் செக்கோசிலோவாக்கியா உடைந்தபின் தனி நாடுகளாக பங்கேற்றன.  எசுத்தோனியா, லாத்வியா , லித்துவேனியா ஆகியவை சோவியத் ஒன்றியம் உருவாவதற்கு முன் தனி நாடுகளாக போட்டியிட்டுள்ளன.

## மேற்கோள்கள்


பகுப்பு:கோடைக்கால ஒலிம்பிக் விளையாட்டுகள்
பகுப்பு:ஐக்கிய அமெரிக்காவில் விளையாட்டு
மரக்காணசோ

**மரக்காணசோ** (*Maracanazo*, ) என்று பரவலாக  1950 உலகக்கோப்பையின்  இறுதிக் குழுநிலை வெற்றியாளரை முடிவு செய்த **உருகுவை எதிர் பிரேசில்** ஆட்டம் குறிப்பிடப்படுகிறது.  போர்த்துக்கேய மொழியில் இதன் பொருள் ஏறத்தாழ *மரக்கானா அடி* என்பதாகும்.  இந்த காற்பந்தாட்டம் பிரேசிலின்  இரியோ டி செனீரோ நகரில் உள்ள மரக்கானா விளையாட்டரங்கில்  சூலை 16, 1950இல் நடந்தது. மற்ற உலகக்கோப்பைகளைப் போலன்றி,  1950 உலகக்கோப்பையின் வெற்றியாளரை நான்கு அணிகள் பங்கேற்ற தொடர் சுழல்முறையில் ஆடப்பட்ட இறுதிநிலை குழு  ஆட்டங்களிலிருந்து  தேர்ந்தெடுப்பதாயிருந்தது.   இந்த ஆட்டத்திற்கு முன்னதாக பிரேசில்  உருகுவையை விட ஒரு புள்ளி முன்னணியில் இருந்ததால் உலகக்கோப்பையை வெல்ல பிரேசில் ஆட்டத்தை சமன் செய்தால் போதுமானதாக இருந்தது. உருகுவைக்கு ஆட்டத்தை வெல்ல வேண்டிய தேவை இருந்தது. மேலும் பிரேசில் போட்டியை நடத்தும் நாடாகவும் முன்னதாக பலராலும் வலிமையான அணியாக மதிப்பிடப்பட்டும் இருந்ததால்  பிரேசிலே கோப்பையை எளிதாக வெல்லும் என எதிர்பார்க்கப்பட்டது.  

ஆட்டத்தின் இரண்டாவது அரைப்பகுதி துவங்கிய சிறிது நேரத்தில்  *பிரியாகா* மூலம் பிரேசில் முதல் இலக்கை (கோல்) அடித்தது. இதனை இரண்டாவது  அரைப்பகுதியின் நடுவில்  உருகுவையின் *யுவான் ஆல்பெர்ட்டோ சியாஃபினோ*  சமன் செய்தார். ஆட்டம் முடிவதற்கு 11 நிமிடங்கள் இருக்கும்போது உருகுவையின் *ஆல்சிடெசு கிக்கியா* வெற்றிதரும் இலக்கை அடித்தார்.  இது காற்பந்தாட்ட வரலாற்றிலேயே மிகவும் ஏமாற்றம் தரும் தோல்வியாக அமைந்தது.  இந்த ஆட்டமும் மரக்காணசோ என அழைக்கப்படலாயிற்று. 
## மேற்சான்றுகள்

பகுப்பு:உலகக்கோப்பை காற்பந்து
பகுப்பு:1950 நிகழ்வுகள்
அடங்காப்பற்று (வன்னி) வரலாறு (நூல்)

**அடங்காப்பற்று (வன்னி) வரலாறு** என்னும் நூல் 2004 ஆம் ஆண்டில் இருந்து 2010 ஆம் ஆண்டு வரையான காலப் பகுதியில் ஐந்து பாகங்களாக வெளியிடப்பட்ட ஒரு வரலாற்று நூல். இலங்கைத் தமிழரின் பாரம்பரியப் பிரதேசத்துள் அடங்கும் அடங்காப்பற்று என அழைக்கப்படும் வன்னிப் பகுதியின் வரலாறு குறித்த தகவல்களை இந்நூல் தொகுத்துத் தருகின்றது. இதை ஒரு இதழியலாளரும், எழுத்தாளருமான அருணா செல்லத்துரை எழுதியுள்ளார்.

## நோக்கம்
அடங்காப்பற்று பற்றிய வரலாறுகளைப் பதிந்து வைக்க வேண்டும் என்ற ஆர்வத்தில் வரலாற்றுப் பதிவுகளை இந்த நூலினூடாகத் தொகுப்பதே நூலாசிரியரின் நோக்கம் என்பது அவர் இந்நூலின் முதலாம் பாகத்துக்கான முன்னுரையின் குறிப்பிட்டிருப்பதில் இருந்து தெரிகிறது. அத்துடன், கிறித்துவுக்கு முற்பட்ட காலத்தில் இருந்து தொடங்கும் இலங்கைத் தமிழர்களின் பண்டைய வரலாற்றை அறிந்து கொள்ளவும், மேலும் ஆய்வுகளைச் செய்து தமிழர்களின் தாயக பூமிக்கான சான்றுகளைப் பெற்றுக்கொள்ளவும் உதவுவதை இந்நூல் நோக்கமாகக் கொண்டிருப்பதையும் அறிய முடிகிறது.

## பாகங்கள்
ஐந்து பாகங்களைக்கொண்ட இந்த நூலின் ஒவ்வொரு பாகமும் தனித்தனியாக 2004 ஆம் ஆண்டிலிருந்து வெளியிடப்பட்டன. இந்த ஐந்து பாகங்களுடைய விபரங்களை அவை வெளியிடப்பட்ட ஆண்டுகளுடன் கீழே கணலாம். 

# அடங்காப்பற்று (வன்னி) வரலாறு பாகம் 1 - கி.மு. - கி.பி. - 2004
# அடங்காப்பற்று (வன்னி) வரலாறு பாகம் 2 - பண்டாரவன்னியன் (கி.பி. 1750 - 1811) - 2006
# அடங்காப்பற்று (வன்னி) வரலாறு பாகம் 3 - சுதேசத் தலைமைகள் (கி.பி. 1750 - 1895) - 2005
# அடங்காப்பற்று (வன்னி) வரலாறு பாகம் 4 - மாப்பாண வன்னியர் + மடப்பளி வன்னியர் (கி.பி. 1625 - 1800) - 2007
# அடங்காப்பற்று (வன்னி) வரலாறு பாகம் 5 - அடங்காப்பற்று முதலிமார் (கிபி. 1795 - 1948) - 2010

## குறிப்புகள்

## இவற்றையும் பார்க்கவும்
* இலங்கைத் தமிழர் வரலாறு - தமிழ் நூல் பட்டியல்

பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
மலாயக் குடிபெயர்வும் யாழ்ப்பாணச் சமூகமும் (நூல்)

**மலாயக் குடிபெயர்வும் யாழ்ப்பாணச் சமூகமும்** என்னும் நூல் 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் தொழில் காரணமாக யாழ்ப்பாணத்தவர் பலர் மலாயாவுக்குக் குடிபெயர்ந்து சென்றதனால் யாழ்ப்பாணச் சமூகத்தில் ஏற்பட்ட தாக்கங்கள் பற்றிய ஒரு ஆய்வு நூல் ஆகும். யாழ்ப்பாணப் பல்கலைக் கழகத்தில் வரலாற்றுத்துறைப் பேராசிரியரான சமாதிலிங்கம் சத்தியசீலன் இந்நூலை எழுதியுள்ளார். ஐக்கிய இராச்சியத்தைச் சேர்ந்த அயோத்தி நூலக சேவை இந்த நூலை 2006 ஆம் ஆண்டில் வெளியிட்டது.

## நூல் வரலாறு
இந்த நூலின் அடிப்படை, இந்நூலாசிரியர் தனது முதுகலைப் பட்டத்துக்காகச் செய்த ஆய்வுகளும், அதனைத் தொடர்ந்து 1980 ஆம் ஆண்டு யாழ்ப்பாணப் பல்கலைக்கழகத்துக்குச் சமர்ப்பித்த ஆய்வுக் கட்டுரையும் ஆகும். மேற்குறித்த ஆய்வுக்குரிய காலத்தின் பின் எல்லை 1940ல் இருந்து1957 வரை விரிவாக்கப்பட்டு இந்நூலில் கூடுதலான தகவல்கள் சேர்க்கப்பட்டுள்ளன.

அண்மைக் காலத்தில் யாழ்ப்பாணத்தில் இருந்து கனடா, ஆசுத்திரேலியா மற்றும் பல ஐரோப்பிய நாடுகளுக்குக் குடிப்பெயர்ந்து வாழும் இலங்கைத் தமிழர்களுடைய வாழ்வில் காணப்படும் பண்புகளுக்கும், மலாயக் குடிபெயர்வுக் காலத்து வாழ்வில் கண்ட பண்புகளுக்கும் இடையே ஒத்த தன்மைகள் இருப்பதாகக் கூறும் நூலாசிரியர், இக்காலச் சூழலில் இந்த ஆய்வு, நூல் வடிவில் வெளிவரவேண்டியதன் முக்கியத்துவத்தை உணர்ந்த நண்பர்கள் தன்னை ஊக்குவித்ததாகக் குறிப்பிட்டுள்ளார்.

## உள்ளடக்கம்
இந்த நூலில் எடுத்துக்கொண்ட பொருள் குடிபெயர்ந்தமைக்கான காரணிகள், மலாயாவில் யாழ்ப்பாணத்தவர், அவர்களது வாழ்க்கை, மலாயத் தொடர்பும் யாழ்ப்பாணச் சமூகமும் ஆகிய தலைப்புக்களில் ஆராயப்பட்டுள்ளது. இதன் உள்ளடக்கம் ஒன்பது அத்தியாயங்களைக் கொண்டது. இவற்றுள் அறிமுகம், முடிவுரை என்பவற்றுக்கான அத்தியாயங்களைத் தவிர்த்து, எஞ்சிய ஏழு அத்தியாயங்கள் பின்வருமாறு பிரிக்கப்பட்டுள்ளன.

* குடிப்பெயர்வுக்கான காரணிகள்
:: அத்தியாயம் 2 - யாழ்ப்பாண மாவட்டத்தில் காணப்பட்ட நிலைமைகள்
:: அத்தியாயம் 3 - மலாயாவில் காணப்பட்ட நிலைமைகள்
* மலாயாவில் யாழ்ப்பாணத்தவர்:
:: அத்தியாயம் 4 - குடிப்பெயர்வும் குடித்தொகைப் பரம்பலும்
* மலாயாவில் யாழ்ப்பாணத்தவர் வாழ்க்கை:
:: அத்தியாயம் 5 - பொருளாதார நடவடிக்கைகள் 
:: அத்தியாயம் 6 - அரசியல் நடவடிக்கைகள்
:: அத்தியாயம் 7 - சமூக நடவடிக்கைகள்

## குறிப்புகள்

## இவற்றையும் பார்க்கவும்
* இலங்கைத் தமிழர் வரலாறு - தமிழ் நூல் பட்டியல்

பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:2006 தமிழ் நூல்கள்
கால்பந்து விளையாட்டு

**[[கால்பந்து]]** என்று   ஒரு பந்தை இலக்கு நோக்கி  எடுத்துச் சென்று புள்ளிகள் பெற்று விளையாடப்படும்,  ஒரேவகையான துவக்கங்களிலிருந்து உருவான, பல ஒரேவகை அணி விளையாட்டுக்கள் அறியப்படுகின்றன:
* கால்பந்தாட்டம்
* கால்பந்து கூட்டமைப்பு
* அமெரிக்கக் கால்பந்தாட்டம்
* ஆஸ்திரேலியக் கால்பந்தாட்டம்
* கனடியக் கால்பந்து
* காலிக் கால்பந்து
* ரக்பி கால்பந்து
** ரக்பி லீக்
** ரக்பி யூனியன்

**கால்பந்து ** என்பது :

* காற்பந்து (சங்கக் காற்பந்து), போன்ற காற்பந்தாட்டங்களில் பயன்படுத்தப்படும் பலவகையான பந்துகளையும் குறிப்பிடலாம்.

__NOTOC__

பகுப்பு:விளையாட்டுகள்
சிமியோன்

**சிமியோன்** என்பவர் லூக்கா நற்செய்தியின்படி இயேசுவின் பிறப்பின்போது எருசலேமில் வாழ்ந்தவர். இவரை நேர்மையானவர் எனவும் இறைப்பற்றுக் கொண்டவர் எனவும் அந்த நற்செய்தி குறிக்கின்றது. இவர் 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார் எனவும் விவிலியம் குறிக்கின்றது. இயேசுவைக் கோவிலில் அர்ப்பணிக்க மரியாவும், யோசேப்புவும் கோவிலுக்கு வந்தபோது அவர்களை இவர் எதிர்கொண்டார். அப்போது இவர் குழந்தையைக் கையில் ஏந்திக் கடவுளைப் போற்றி, ஒரு பாடல் படினார். கத்தோலிக்க திருச்சபை, கிழக்கு மரபுவழி திருச்சபை உட்பட பல கிறித்தவ பிரிவுகளில் இவர் புனிதர் என ஏற்கப்படுகின்றார். கத்தோலிக்க திருச்சபையின் பொது நாள்காட்டியில் இவரின் விழா நாள் பெப்ரவரி 3.

## மேற்கோள்கள்

பகுப்பு:லூக்கா நற்செய்தி
பகுப்பு:திருமுறை நற்செய்திகளில் வரும் நபர்கள்‎
பகுப்பு:கிறித்தவ இறைவாக்கினர்கள்
இயேசுவின் விருத்தசேதனம்

**இயேசுவின் விருத்தசேதனம்** என்பது லூக்கா நற்செய்தியின்படி இயேசு கிறித்துவின் வாழ்வில் நடந்த ஒரு நிகழ்வு ஆகும். இதன் படி இயேசு பிறந்த எட்டாம் நாள் தூய்மைச் சடங்கை நிறைவேற்றி அவருக்கு விருத்த சேதனம் செய்து அவரை ஆண்டவருக்கு அர்ப்பணிக்க அவரின் பெற்றோர் எருசலேமுக்குக் அவரை கொண்டு சென்றனர். இந்த நாளிலேயே அவருக்கு *இயேசு* என்னும் பெயரும் இடப்பட்டது. இந்த நிகழ்வு கிறித்தவக் கலையில் 10ஆம் நூற்றாண்டு முதல் இடம்பெறத்துவங்கியது. முதலில் இயேசுவின் வாழ்க்கைச்சக்கரத்தில் ஒரு பகுதியாக மட்டுமே சித்தரிக்கப்பட்டாலும், பின்னாட்களில் இந்த நிகழ்வே தனி கருப்பொருளாக மாறியது.

இந்த நிகழ்வு *[[இயேசுவின் விருத்த சேதன விழா]]* என்னும் பெயரில் கிழக்கு மரபுவழி திருச்சபை மற்றும் ஆங்கிலிக்க ஒன்றியத்தில் ஜனவரி 1 அன்றும், கத்தோலிக்க திருச்சபையில் ஜனவரி 3 அன்றும் விருப்ப நினைவு நாளாக ஜனவரி 3அன்று *இயேசுவின் திருப்பெயர்* எனவும் கொண்டாடப்படுகின்றது.

## மேற்கோள்கள்


பகுப்பு:இயேசு
பகுப்பு:நற்செய்தி நிகழ்வுகள்
பகுப்பு:லூக்கா நற்செய்தி
கட்கி

**கட்கி** என்பது இந்திய நகரமான புனேயின் ஒரு பகுதி. இங்கு இந்திய அரசின் இராணுவ தளம் உள்ளது. இது கிர்கீ என்ற பெயரால் அழைக்கப்பட்டது. இங்கு போர் நினைவுக் கல்லறையும், போர் நினைவகமும் உள்ளன.

## கன்டோன்மென்ட்
இங்குள்ள கன்டோன்மென்ட் பகுதி, கட்கி கன்டோன்மென்ட் என அழைக்கப்படுகிறது. இங்கு தான் போரின் போது இறந்தவர்களுக்கான கல்லறைகளும் உள்ளன. இங்கு இராணுவ தளமும் உள்ளது.

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின் படி,  கட்கி பாசறையின் மொத்த மக்கள்தொகை 78,684 ஆகும்.

## போக்குவரத்து
மும்பை-புனே ரயில் பாதையில் அமைந்துள்ளது கட்கி ரயில் நிலையம். புனே பன்னாட்டு விமான நிலையமே அருகிலுள்ள வான்வழிப் போக்குவரத்து வசதி.
## இதனையும் காண்க
* புனே பெருநகரப் பகுதிகள்
* தேகு ரோடு கண்டோன்மென்ட்
* புனே கண்டோன்மென்ட்
* பிம்பிரி-சிஞ்ச்வடு மாநகராட்சி
* புனே மாநகராட்சி

## மேற்கோள்கள்

## வெளி இணைப்புகள்
* போர் நினைவகம்
* போர் நினைவகம்

பகுப்பு:புனே
பகுப்பு:புனே மாவட்டம்
ரக்பி (நகரம்)

**இரக்பி** (*Rugby*) இங்கிலாந்தின்  வார்விக்சையரில் உள்ளதோர் சந்தைப் பட்டினம் ஆகும். ஏவான் ஆற்றின் கரையில் இது அமைந்துள்ளது. நகரத்தின் மக்கட்தொகை 2011ஆம் ஆண்டு கணக்கெடுப்பின்படி 70,628 ஆகும்.) இது வார்விக்சையர் கௌன்ட்டியில் இரண்டாவது மக்கட்தொகை மிகுந்த நகரமாகும். இதை அடக்கியுள்ள இரக்பி பரோவின் மக்கட்தொகை 91,600 (2005 மதிப்பீடு).

கவன்ட்ரியிலிருந்து கிழக்கே இரக்பி  13&nbsp;மைல்கள் (21&nbsp;கி.மீ.) தொலைவில் வார்விக்சையரின் கிழக்கு மூலையில் உள்ளது. நார்த்தாம்ப்டன்சையர் மற்றும் லீசெஸ்டர்சையர் கவுன்டிகளின் எல்லைகளின் அண்மையில் உள்ளது.

இரக்பி காற்பந்தின் பிறப்பிடமாக இது கருதப்படுகிறது.

## சுவையான இடங்கள்

நகரத்தில் காணவேண்டிய சில இடங்கள்:
*இரக்பி பாடசாலை அருங்காட்சியகம் - இரக்பி பாடசாலை மற்றும் நகரத்தின் வரலாறு குறித்த ஒலி-ஒளிக் காட்சிகள் உள்ளன.
*இரக்பி கலைக் காட்சியகமும் அருங்காட்சியகமும் - கலைக்கூடத்தில்  தேசியளவில் புகழ்பெற்ற தற்கால கலைப்படைப்புக்களின் தொகுப்பைக் கொண்டுள்ளது. அருங்காட்சியகத்தில்  மற்றவற்றுடன்,  அருகிலுள்ள உரோமானிய குடியிருப்பான டிரிபோன்டியத்தில் அகழ்ந்தெடுக்கப்பட்ட உரோம தொல்பொருட்கள் காட்சிப்படுத்துள்ளன. 
*ஜேம்சு கில்பர்ட்டு ரக்பி காற்பந்து அருங்காட்சியகத்தில் மரபுப்படியாக  ரக்பி பந்துகள் கைகளால் தயாரிக்கப்படுகின்றன. இங்கு பல ரக்பி காற்பந்து நினைவுப்பொருட்கள் உள்ளன.

## மேற்சான்றுகள்

பகுப்பு:இங்கிலாந்தின் நகரங்கள்
பகுப்பு:இரக்பி காற்பந்தாட்டம்
2 ஸ்டேட்ஸ்: தி ஸ்டோரி ஆஃப் மை மேரேஜ்

**2 ஸ்டேட்ஸ்: தி ஸ்டோரி ஆஃப் மை மேரேஜ்** என்பது சேத்தன் பகத் எழுதிய நாவல். இந்த கதையை தழுவி, 2 ஸ்டேட்ஸ் என்ற பெயரில் திரைப்படம் உருவானது. இது இந்தியாவின் இரு வேறு மாநிலங்களைச் சேர்ந்த ஆணுக்கும் பெண்ணுக்குமான காதலைப் பற்றிய கதை.

## கதை
கிரிஷ் பஞ்சாபைச் சேர்ந்த இளைஞன். அனன்யா, தமிழகத்தின் சென்னையைச் சேர்ந்த இளம்பெண். இவர்களுக்கு இடையிலான காதலை, தன்வரலாறு வடிவில் எழுதியிருக்கிறார் ஆசிரியர்.

இருவரும் அகமதாபாத்தில் உள்ள ஐ.ஐ.எம் கல்லூரியில் படிக்கின்றனர்
அவள் உணவு விடுதியில் வழங்கப்பட்ட உணவைப் பற்றி புகார் கூறி வாதிடுகிறாள். இதை காண்கிறான் கிரிஷ். சில நாட்களிலேயே இருவரும் நண்பர்களாகின்றனர். அந்த ஆண்டின் சிறந்த பெண் என்ற பட்டத்தைப் பெறுகிறாள். ஒவ்வொரு இரவும் இணைந்து படிக்க முடிவெடுக்கின்றனர். இதற்கிடையில், இருவருக்கும் காதல் மலர்கிறது. இருவருக்கும் பணி வாய்ப்புகள் கிடைக்கின்றன.

கிரிஷ் தன் காதலியின் பெற்றோரை சமாளித்து, திருமணம் செய்ய விரும்புகிறான். அவள் குடும்பத்தைச் சேர்ந்தோருக்கு உதவி, அவர்களின் மனதில் இடம் பெறுகிறான். பின்னர், கிரிஷின் குடும்பத்தை சமாளிக்கிறான். ஆனால்,  ஒரு தென்னிந்தியப் பெண்ணை திருமணம் செய்விக்க மறுக்கின்றனர். அனன்யா, அவர்களின் குடும்பத்திற்கு உதவி  அவர்களின் விருப்பத்தைப் பெறுகிறாள்.
இரு குடும்பத்தினரும் கோவா செல்கின்றனர். கிரிஷின் குடும்பத்தின் மீதான சந்தேகத்தில், அனன்யாவின் அம்மா திருமணத்தை தடை செய்கிறார். பின்னர், கிரிஷின் அப்பா இரு குடும்பத்தையும் சமாளித்து, திருமணம் செய்து வைக்கிறார். கதையின் முடிவில், அனன்யாவிற்கு இரு குழந்தைகள் பிறக்கின்றன. இவை இரண்டும் "இந்தியா" என்ற நிலப்பகுதியைச் சேர்ந்தன என்று கதை முடிகிறது. தமிழ், பஞ்சாபி பண்பாடுகளை நகைச்சுவை கலந்த தொனியில் எழுதியிருக்கிறார் ஆசிரியர்.

## திரைப்படம்

## சான்றுகள்

## வெளி இணைப்புகள்

அதிகாரப்பூர்வ இணையதளம்

## மேற்கோள்கள்

பகுப்பு:ஆங்கில மொழிப் புதினங்கள்
பகுப்பு:திரைப்படமாக்கப்பட்ட இந்தியப் புதினங்கள்
தொல்லியல் நோக்கில் இலங்கைத் தமிழர் பண்பாடு (நூல்)

**தொல்லியல் நோக்கில் இலங்கைத் தமிழர் பண்பாடு** என்னும் நூல் யாழ்ப்பாணப் பல்கலைக்கழகப் பேராசிரியரான ப. புஷ்பரட்ணத்தால் எழுதப்பட்டது. இந்நூலின் முதற் பதிப்பு 2000 ஆவது ஆண்டிலும், இரண்டாவது பதிப்பு 2003 ஆம் ஆண்டிலும் வெளியானது. பவானி பதிப்பகம் இதனை வெளியிட்டிருந்தது.

இந்த நூலில் வட இலங்கையில் வன்னிப் பகுதியின் வரலாறு, பண்பாடு ஆகியவை தொடர்பான புதிய கருத்துக்களைப் புதிதாகக் கிடைத்த தொல்லியல் சான்றுகளின் அடிப்படையில் நூலாசிரியர் முன்வைத்துள்ளார்.  எடுத்தாளப்பட்டுள்ள தொல்லியற் சான்றுகளுட் பல நூலாசிரியரால் வட இலங்கையில் மேற்கொள்ளப்பட்ட கள ஆய்வுகள் மூலம் கிடைத்தவை என்பது குறிப்பிடத்தக்கது.

## நூல் வரலாறு
இந்த நூலில் உள்ள கட்டுரைகள் நூலாசிரியர் வன்னிப்பகுதியில் மேற்கொண்ட கள ஆய்வுகளில் கிடைத்த தொல்லியற் சான்றுகளை அடிப்படையாகக் கொண்டவை. இச்சான்றுகளை அடிப்படையாகக் கொண்டு பல்வேறு கட்டுரைகளை நூலாசிரியர் யாழ்ப்பாணத்திலும், தமிழ்நாட்டிலும் இடம்பெற்ற கருத்தரங்குகளில் சமர்ப்பித்திருந்தார். இவ்வாறான கட்டுரைகளில் அவர் முன்வைத்த பல புதிய கருத்துக்களை வரலாற்று அறிஞர்கள் நிதானமாகவே அணுகியதாகத் தெரிகிறது. அத்துடன், கள ஆய்வுகளில் கிடைத்த பல சான்றுகளை முறையாக ஆராய்வதற்கான வாய்ப்பும் வசதிகளும் யாழ்ப்பாணப் பல்கலைக் கழகத்தில் கிடைக்காத ஒரு நிலையும் நிலவியது. 

பின்னர் நூலாசிரியர் தஞ்சாவூர்த் தமிழ்ப் பல்கலைக்கழகத்தில் ஆய்வு மாணவனாக இருந்தபோது கிடைத்த வாய்ப்புக்களையும், வரலாற்றியல், தொல்லியல், நாணயவியல், கல்வெட்டியல் போன்ற துறைசார் அறிஞர்களுடன் ஏற்பட்ட தொடர்புகளையும் பயன்படுத்திக்கொண்டு இந்த நூல் எழுதப்பட்டது. முன்னர் எழுதிய கட்டுரைகள் புதிய சான்றுகளுடன் மேலும் விரிவாக்கப்பட்டு இந்நூலில் பயன்படுத்தப்பட்டுள்ளன.

## உள்ளடக்கம்
இந்நூலில், எல்லாமாக எட்டுக் கட்டுரைகள் உள்ளன. இக்கட்டுரைகள் சங்க காலம் முதல், யாழ்ப்பாண அரசர் காலம் வரையிலான காலப்பகுதிகள் தொடர்பானவை. இக்கட்டுரைகள் பின்வருமாறு:

# இலங்கைக்கும் தமிழகத்துக்கும் இடையிலான சங்ககால அரசியலுறவு ஒரு மீள்பார்வை
# இலங்கையில் சங்ககால வேள் ஆட்சி - கல்வெட்டுக்களை அடிப்படையாகக் கொண்ட ஆய்வு
# பண்டைய இலங்கையில் பரதவ சமூகம் சில தொல்லியல் சான்றுகள்
# சங்ககால நாணயங்களும் இலங்கைத் தமிழ் மன்னர்களும்
# இலங்கைத் தமிழரும் லட்சுமி உருவம் பொறித்த நாணயங்களும்
# பத்தாம் நூற்றாண்டில் கதிரமலையும் சிங்கைநகரும்
# கந்(தன்), ஆ(ரியச்சக்கரவர்த்தி) பெயரில் யாழ்ப்பாண மன்னர்கள் வெளியிட்ட நாணயங்கள் - புதிய சான்றுகள்
# யாழ்ப்பாண அரசுக் கால சேது நாணய வகைகள்

## குறிப்புகள்

## இவற்றையும் பார்க்கவும்
* இலங்கைத் தமிழர் வரலாறு - தமிழ் நூல் பட்டியல்

பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:2006 தமிழ் நூல்கள்
சீருடை (சங்கக் காற்பந்து)

thumb|200px|2006இல் பவல் நெத்வெட் தற்கால காற்பந்து சீருடையை அணிந்துள்ளார்
சங்கக் காற்பந்தில், மற்ற விளையாட்டுக்களைப் போலவே, **சீருடை** என்பது விளையாட்டாளர்கள் அணிகின்ற சீர்தர உடைகளையும் உபகரணங்களையும் குறிக்கும். இதனை  ஆங்கிலத்தில் **கிட்** ("kit"), **இசுட்ரிப்** ("strip") எனக் குறிப்பிடுகின்றனர்.   காற்பந்தாட்டச் சட்டங்கள் ஓர் விளையாட்டாளர் அணிந்திருக்க வேண்டிய குறைந்த பட்ச உடைகளைக் குறிப்பிடுகிறது. மேலும் விளையாட்டாளருக்கும்  பிற பங்கேற்பாளருக்கும் எவ்வித ஆபத்தும் விளைவிக்கக் கூடிய எதனையும் தரிப்பதை தடை செய்கிறது.  காற்பந்துப் போட்டி நடத்தும் அமைப்புகள்  இவற்றைத் தவிர கூடுதலாக சட்டைகளில் காட்சிப்படுத்தப்படும் வணிகச் சின்னங்கள், அவற்றின் அளவுகள் ஆகியவற்றை வரையறுக்கலாம். மேலும் ஆட்டத்தில் இறங்கும் இரு அணிகளின் சீருடை வண்ணங்களும் ஒன்றாக அல்லது ஒத்து இருந்தால் வெளியூரிலிருந்து வந்து ஆடும் அணி வேறு வண்ண உடைகளை அணிவது கட்டாயமாகும்.

காற்பந்து வீரர்கள் பொதுவாக தங்கள் சட்டையின் பின்புறத்தில் தங்களை அடையாளப்படுத்தும் எண்களை அணிவது வழக்கமாக உள்ளது.  துவக்கத்தில் அணி உறுப்பினர்கள் 1 முதல் 11 வரையான, கிட்டத்தட்ட தங்களின் விளையாடும் இடத்தைப் பொறுத்து, எண்களை மட்டுமே அணிந்து வந்தனர். இது பின்னர் ஒரு குழுவின் அங்கத்தினர்களுக்கு ஓர் பருவம் முழுமையும் ஒரே எண் வழங்கப்படும் முறைக்கு மாறியது. தொழில்முறை கழகங்கள் தங்கள் விளையாட்டாளரின் சட்டையில் அவரது பெயரை (அல்லது செல்லப் பெயரை) எண்ணிற்கு மேலாக (மிகச் சிறிய நேரங்களில் கீழாக) காட்சிப்படுத்துகின்றனர்.

ஆரம்ப காலங்களிலிருந்து காற்பந்து சீருடைகள் மிகவும் பரிணாம வளர்ச்சி அடைந்துள்ளன. தடித்த பருத்திச் சட்டைகள், முழங்கால் காற்சராய்கள், கனமான, நெகிழ்வில்லாத, தோல்  மூடுகாலணிகளையும் பயன்படுத்திய காலகட்டத்திலிருந்து  உடைத் தொழில்நுட்ப மற்றும் அச்சிடல் மேம்படுத்தல்களால் மெல்லிய செயற்கை இழைகளாலான வண்ணமிகு சட்டைகள், உடலியக்கத்திற்கு தடை செய்யாத வடிவமைப்புகள், குறைவான நீளம் கொண்ட காற்சட்டைகள், இலகுவான மிருதுவான காலணிகள் என இருபதாம் நூற்றாண்டில் முன்னேறியுள்ளது. 20ஆம் நூற்றாண்டில் விளம்பர முறைமைத் தழுவலால் புரவலர்களின் வணிகச் சின்னங்கள் சட்டைகளில் தோன்றத் துவங்கின.  தொழில்முறைக் கழகங்கள் விளையாட்டு வீரர்களின் உடைகளின் நகல்களை இரசிகர்களுக்கு விற்று குறிப்பிடத்தக்க வருமானத்தை ஈட்ட முடிந்தது.

## சீருடை உபகரணங்கள்

படிமம்:Schienbeinschützer adidas.png|முழங்கால் காப்புகள் காற்பந்துச் சட்டங்களின்படி கட்டாயமான ஒன்றாகும். 
படிமம்:Maillot domicile OM Olympique de Marseille 2006-2007.png|2006-07 பருவத்தில் மார்சே ஒலிம்பிக் கழகம் பயன்படுத்திய தாயக சட்டை 
படிமம்:Nike Zoom Air Football Boots 2.jpg|தற்கால *தரை மூடுகாலணிகள்*, வலிய செயற்கை தரையிலும் மணலிலும் பயன்படுத்துமாறு வடிவமைக்கப்பட்டுள்ளன. 
படிமம்:Goalkeeper Gloves2.jpg|பல்வேறு வகையான பந்துகாப்பாளர் கையுறைகள் 


## வெளி இணைப்புகள்
* Latest Football Kits News 
* Graphical history of English and Scottish football kits
* Goalkeeper Gloves – illustrated history 
* Photographic history of football shirts from all over the world

பகுப்பு:காற்பந்தாட்ட வீரர்கள்
பகுப்பு:காற்பந்தாட்டம்
நசீருத்தீன் அத்-தூசீ

**குவாஜா முகம்மது இப்னு முகம்மது இப்னு ஹசன் தூசீ** (*Khawaja Muhammad ibn Muhammad ibn Hasan Tūsī*, 18 பெப்ரவரி 1201 – 26 சூன் 1274), சுருக்கமாக **நசீருத்தீன் அத்-தூசீ** (*Nasīr al-Dīn Tūsī*, ; அல்லது **துசி**), என்பவர் பாரசீக பல்துறை வல்லுனரும், படைப்பாற்றல் மிக்க எழுத்தாளரும் ஆவார். இவர் தடம் பதித்த துறைகள்: கட்டடக்கலை, வானவியல், உயிரியல், வேதியியல், இயற்பியல், கணிதம், இசுலாமிய மெய்யியல், அறிவியல், இறையியல் போன்றவையாகும். இசுலாமிய அறிஞர் இப்னு கல்தூன் (1332–1406) இவரை மிகப் பெரும் பாரசீக அறிஞர் எனக் குறிப்பிட்டுள்ளார்.

## மேற்கோள்கள்

பகுப்பு:1201 பிறப்புகள்
பகுப்பு:1274 இறப்புகள்
பகுப்பு:பாரசீக அறிவியலாளர்கள்
மார்வெல் ஸ்டுடியோ

**மார்வெல் இசுடியோசு** (Marvel Studios) இந்த நிறுவனத்தை 1993 ஆம் ஆண்டு முதல் 1996 ஆம் ஆண்டு வரை எல்லோராலும் **மார்வெல் பிலிம்சு** என அறியப்பட்டது. இது ஒரு அமெரிக்கா நாட்டு திரைப்பட நிறுவனம் ஆகும். இந்த நிறுவனம் பர்பாங், கலிபோர்னியாவில் உள்ள த வால்ட் டிஸ்னி ஸ்டுடியோஸ் என்ற நிறுவனத்தின் துணை நிறுவனமாக உள்ளது. இதன் தலைமையிடமாக வால்ட் டிஸ்னி நிறுவனம் உள்ளது, இதன் தலைவர் கேவின் பிகே ஆவார்.

மார்வெல் இசுடியோசு நிறுவனத்தால் தயாரிக்கப்பட்ட திரைப்படங்கள் பெரும்பாலும் பெரும்தொகை திரைப்படங்கள் ஆகும். இவ் திரைப்படங்களில் பெரும்பாலான திரைப்படங்கள் தமிழில் மொழி மற்றம் செய்யப்பட்டு வெளியிடப்பட்டது என்பது குறிப்பிடத்தக்கது. இந்த நிறுவனம் 2008 ஆம் ஆண்டு வெளியான அயன் மேன் முதல் 2023 ஆம் வெளியான தி மார்வெல்ஸ் வரை மார்வெல் திரைப் பிரபஞ்சத்திற்காக 33 திரைப்படங்களை தயாரித்துள்ளது. அத்துடன் 2021 முதல் ஒன்பது தொலைக்காட்சித் தொடர்களும் வெளியானது. இந்த திரைப்படங்கள் அனைத்தும் ஒருவருக்கொருவர் தொடர்ச்சியைப் பகிர்ந்து கொள்கின்றன. மற்றும் மார்வெல் தொலைக்காட்சி என்ற நிறுவனம் மார்வெல் திரைப் பிரபஞ்ச தொலைக்காட்சி நிகழ்ச்சிகளையும் தயாரித்துள்ளது.

தி அவேஞ்சர்ஸ் (2012), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), பிளாக் பான்தர் (2018), அவெஞ்சர்ஸ்: இன்பினிட்டி வார் (2018), கேப்டன் மார்வெல் (2019) , அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) மற்றும் இசுபைடர்-மேன்: நோ வே ஹோம் (2021) ஆகிய அனைத்தும் எல்லா காலத்திலும் அதிக வசூல் செய்த 50 படங்களில் உள்ளன, மேலும் அவெஞ்சர்ஸ்: எண்ட்கேம் அதிக வசூல் செய்த படம் ஆகும், இது ஜூலை 2019 முதல் மார்ச்சு 2021 வரை எல்லா காலத்திலும் அதிக வசூலித்த திரைப்படம் ஆகும்.

இந்த நிறுவனம் மார்வெல் திரைப் பிரபஞ்சம் தவிர வேறு மார்வெல் கதாபாத்திரங்கங்களான எக்ஸ்-மென் மற்றும் இசுபைடர் மேன் திரைப்படத் தொடர்களையும் தயாரித்துள்ளது. இதில் வட அமெரிக்க வசூல் வருவாயில் 1 பில்லியன் டாலருக்கும் அதிகமான வருவாயை பெற்றது. மார்வெல் ஸ்டுடியோஸ் தொலைக்காட்சித் தொடர்களையும் உருவாக்கி வருகிறது. இந்த தொடர்கள் டிஸ்னி+ இல் ஒளிபரப்பாகிறது.

## வரலாறு
### மார்வெல் பிலிம்சு
1993 இல் மார்வெல் என்டர்டெயின்மென்டு குழுமத்துடனான டாய்பிஸ் நிறுவனத்தின் ஒப்பந்தத்தைத் தொடர்ந்து, டாய்பிஸ் நிறுவனத்தின் முதன்மை செயல் அலுவலராக இருந்த அவி ஆராட் என்பவர் மார்வெல் பிலிம்ஸ் பிரிவு மற்றும் நியூ வேர்ல்டு என்டர்டெயின்மென்டின் துணை நிறுவனமான நியூ வேர்ல்டு பேமிலி பிலிம்வொர்க்ஸ் இன்க். ஆகியவற்றின் தலைவர் மற்றும் தலைமை நிர்வாக அதிகாரியாக நியமிக்கப்பட்டார். இது நியூ வேர்ல்டு இன் முன்னாள் தாய் நிறுவனமாகவும் பின்னர் தி ஆண்ட்ரூசு குழுமத்தின் துணை நிறுவனமாகவும் இருந்தது. அத்துடன் மார்வெல் புரொடக்சன்சு 1993 இல் புதிய வேர்ல்டு அனிமேஷனாக மாறியது.

## திரைப்படம்
* 
* 

## தொலைக்காட்சி
* 

## மேற்கோள்கள்

## வெளி இணைப்புகள்
* 

பகுப்பு:1993 நிறுவனங்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:மார்வெல் வரைகதை அடிப்படையிலான திரைப்படங்கள்
பகுப்பு:மார்வெல் ஸ்டுடியோஸ்
பகுப்பு:மார்வெல் மகிழ்கலை
பகுப்பு:த வால்ட் டிஸ்னி ஸ்டுடியோஸ்
பியாவர்

thumb | வலது
**பியாவர்** என்பது இந்தியாவின் இராஜஸ்தான் மாநிலத்தில் அஜ்மீர் மாவட்டத்தில் உள்ள நகரம் பியாவர் நகரம். 2011ஆம் ஆண்டின் கணக்கெடுப்பின்படி, இந்நகரத்தின் மொத்த மக்கள் தொகை 145,504 ஆகும். 

ராஜஸ்தான் தலைநகரான ஜெய்ப்பூரில் இருந்து 184 கி.மீ தொலைவில் உள்ளது. இங்கு பருத்தி உற்பத்தி அதிகம் என்பதால், இது பருத்தி விற்பனை மையமாகவும் திகழ்ந்தது. வடக்கு இந்தியாவிலேயே அதிக சிமென்ட் உற்பத்தியைக் கொண்டது இந்த நகரம். இங்கு தாது வளம் அதிகம்.

இங்கு, எள்ளுருண்டையைப் போன்றே இருக்கும், தில்பட்டி என்ற இனிப்பு, சிறப்பு மிக்கது.

## நிலப் பிரிவுகள்
பியாவர் நகரம் வரலாற்றுச் சிறப்பு மிக்கது. இங்கு தான் அதிகளவிலான வியாபாரம் நடக்கிறது. பியாவர் புறநகரத்தில குடியிருப்புகள் அதிகம் உள்ளன.வெளியூர்களுக்கான பேருந்து போக்குவரத்து வசதிகள் இங்குள்ளன.

## தட்பவெப்பம்

## சான்றுகள்

பகுப்பு:அஜ்மேர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்